**,**

 ****

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKO VIJEĆE**

**KLASA: 021-05/16-01/12**

**URBROJ: 2123-05-01-16-1**

**U Šandrovcu,17.10.2016.**

**Z A P I S N I K**

**sa 25. sjednice općinskog vijeća Općine Šandrovac održane 16.05.2016. sa početkom u 19,00 sati**

**Prisutni:** Ivan Pleško, Valent Štandar, Mirko Bedeković, Stjepan Žager, Miroslav Sokolić, Nikola Halapa, Biljana Solar, Darko Halauš, Damir Husnjak i Ranko Ormanović, Draženko Kolarić

**Ostali prisutni:** načelnik Josip Dekalić, Sandra Sedlanić, Dajana Perhot, Ivana Fočić, pročelnica JUO.

 Predsjedavajući je pozdravio prisutne, Kvorum je utvrđen, te je od 11 bilo prisutno 10 vijećniika. Na sjednici nije prisutan Darko Halauš.

 Predsjedavajući je pitao da li prisutni imaju primjedbe na Dnevni red.

\*Vijećnik, Mirko Bedeković: „ Ispred Kluba HDZ-a molim za riječ. Ovih dana došao sam do nekih novina nisam mogao vjerovati da to piše u njima. A piše: „Čestitamo Vam 8. listopada , Dan neovisnosti, Općinsko vijeće Općine Šandrovac, Općinski načelnik i zamjenik“ E sada, nas zanima tko je taj zamjenik. Znamo da je zamjenik dao ostavku. Raspitali smo se. Pojedinci su rekli da smo budale , da zamjenik postoji. Objasnite nam, ako je greška , onda se greške često događaju. „

\*\*Načelnik, Josip Dekalić:“ Nisam vidio te novine o kojima govorite. , a zamjenik načelnika je dao ostavku. Tko god vam je dao informaciju, krivo Vam je rekao. Znate dobro da je zamjenik dao ostavku.“

Predsjedavajući je zamolio da prijeđemo da prvu točku Dnevnog reda, aktualni sat.

**DNEVNI RED**

1. Aktualni sat.
2. Usvajanje zapisnika sa 23. sjednice općinskog vijeća Općine Šandrovac,
3. Usvajanje zapisnika sa 24. sjednice općinskog vijeća Općine Šandrovac,
4. Izvršenje Proračuna Općine Šandrovac za razdoblje od 1.01.2016. do 30.06.2016. godine
5. Usvajanje II. Izmjena i dopuna Proračuna Općine Šandrovac za 2016. godinu
6. Donošenje Odluke o isplati kapitalne pomoći Šandroprom d.o.o. Šandrovac za kupnju stroja za košnju bankina
7. Izvješće o radu načelnika za razdoblje 01. siječanj -30.lipanj 2016. godine,
8. Donošenje Pravilnika o financiranju programa, projekata i javnih potreba sredstvima proračuna Općine Šandrovac,
9. Informacija o najmu kuće u vlasništvu Općine Šandrovac u Ravnešu, Ravneš 74,
10. Donošenje Odluke o prodaji i prodajnoj cijeni kuće u Jaseniku, Jasenik 12,
11. Usvajanje polugodišnjeg izvještaja o izvršenju Financijskog plana Doma za starije i nemoćne osobe Šandrovac za razdoblje od 1.01.2016. do 30.06.2016. godine
12. Odluka o imenovanju članova Upravnog vijeća Doma za starije i nemoćne osobe Šandrovac iz reda predstavnika osnivača i Suglasnost na imenovanje članova Upravnog vijeća Doma za starije i nemoćne osobe Šandrovac iz reda predstavnika korisnika i djelatnika
13. Informacija o polugodišnjem izvršenju Plana prihoda i rashoda Šandroprom d.o.o. Šandrovac za razdoblje od 1.01.2016. do 30.06.2016. godine
14. Informacija o prihodima i rashodima bistroa Gradina i bazena Šandrovac za sezonu 2016. godine

**Točka 1.**

**\***Vijećnik , Damir Husnjak:“ Htio bi se zahvaliti svima na donaciji koju ste sakupili kad mi je umro otac.“

\*Vijećnik, Mirko Bedeković:“ Kad smo već dotakli tu temu pokopa, u tom trenutku to nije veliki novac, ali dobro dođe. A sada ja Vas pitam kako se je osjećao gospodin Sokolić kad mu je umrla majka. Nitko ni je došao na sprovod. Vi kao Predsjednik vijeća ste se toga trebali sjetiti. Samo smo se mi ispred HDZ-a organizirali. „

\*\* Predsjedavajući: „Ako sam pogriješio , ispričavam se. Naime, tek sam nekoliko dana nakon pogreba saznao da je umrla majka gospodina Sokolića. Nisam na vrijeme znao i reagirao. A osim toga, i netko drugi je mogao preuzeti inicijativu.

\*Vijećnik, Mirko Bedeković: „ Obzirom da smo se ovih dana susreli sa jednim čovjekom koji je u HSS-u, koji tvrdi da u Općini Šandrovac postoje osobe koje ne plaćaju komunalnu naknadu . Zanima me pismeno očitovanje koje osobe ne plaćaju. I kako su te osobe oslobođene plaćanja? . Vjerujem da govori istinu.“

\*\*Pročelnica, Ivana Fočić:“ Staračka domaćinstva ne plaćaju prema Odluci o komunalnoj naknadi , ali do sada su samo 4 osobe tako oslobođene.“

\*Dajana Perhot.“ U evidenciji ima osoba koje nemaju OIB, ima onih koji su oslobođenje tražili. Ako Vas zanima točno za pojedinu osobu, dođite u JUO, pa ćemo vidjeti. „

\*Vijećnik, Miroslav Sokolić: „Uputio bih pitanje načelniku, što se tiče puta na Šašnjevac, onaj koji ide kroz Mali Šandrovac. Strojar je obećao da će još kamena navoziti na taj put, ali za sada nije. Molio bih da se sto sredi ako može.“

\*\*Načelnik:“ Budemo vidjeli , ako će nam vrijeme dozvoliti, može se put popraviti i navesti kamen.“

\*Vijećnik, Mirko Bedeković.“ Gospodine načelniče, uz dužno poštovanje, moram postaviti pitanje u vezi djelatnika na javnim radovima. Naime, 12. i 13.rujna primio sam nekoliko poziva, a vezano uz to da troje radnika koji rade na Javnim radovima, rade na Vašem imanju .Pitam Vas da li je to istina?“

\*\*Načelnik: „Da ljudi su bili kod mene i radili. Trebao sam radnu snagu, koju je danas u selu teško pronaći. Svako od njih je dobio dnevnicu , hranu i piće. Nisu bili na teret Općine. „

\*Vijećnik , Miroslav Sokolić :“ Htio sam pitati, od ministarstava nismo dobili ništa ove godine. Bili ste na listi za izbore, pa možda imate više kakvih saznanja, hoćemo li dobiti kakva sredstva?“

\*\*Načelnik, Josip Dekalić.“ Prvo bi čestitao članovima HDZ-a na pobjedi. Predpostavljam da će sada biti malo drugačije. Mislim da je gospodin Krešo Beljak napravio presedan u korist cijele Hrvatske. Da nije tako, situacija još ne bi bila jasna. Nadam se da će u budućnosti suradnja sa lokalnim samoupravama biti bolja. „

Nakon postavljenih pitanja i dobivenih odgovora prije početka sjednice , te primjedbe člana općinskog vijeća g. Mirka Bedekovića da Dnevni red nismo usvojili, Dnevni red je stavljen na glasovanje , te je prihvaćen jednoglasno.

Predsjedavajući je zaključio aktualni sat.

Sjednici je pristupio vijećnik Darko Halauš u 19,18 sati.

**Točka 2.**

**Usvajanje zapisnika sa 23.sjednice Općinskog vijeća općine Šandrovac.**

U trenutku glasanja bilo je prisutno 11 vijećnika. Zapisnik je jednoglasno je usvojen od strane Općinskog vijeća.

**(KLASA: 021-05/16-01/ 8 , URBROJ: 2123-05-01-16-1)**

**Točka 3.**

**Usvajanje zapisnika sa 24.sjednice Općinskog vijeća općine Šandrovac.**

U trenutku glasanja bilo je prisutno 11 vijećnika. Zapisnik je jednoglasno je usvojen od strane Općinskog vijeća sa 11 glasova ZA.

**(KLASA: 021-05/16-01/ 10, URBROJ: 2123-05-01-16-1)**

**Točka 4.**

Pod ovom točkom Općinsko vijeće raspravljalo je o Ostvarenju Proračuna Općine Šandrovac za razdoblje 01.01.-30.06.2016.

Načelnik je po stavkama obrazložio izvršenje Proračuna Općine Šandrovac.

\*Vijećnik, Mirko Bedeković:“ Mene je u izvršenju Proračuna iznenadilo da nismo dobili ništa od Ministarstava. Kako će ostati, to ćemo vidjeti. Ono što mene zanima je električna energija, odnosno, javna rasvjeta. Planirano je 60.000.00 kn, a potrošeno je 15.000,00 kn. Ljudi su ogorčeni što rasvjeta ne svijetli do 23 ili 24 sata. Moj prijedlog je da dulje svijetli uvečer, a uključuje se u 5 sati ujutro. Druga stvar je vezana za stavku 372-pomoć za školsku kuhinju, na kojoj je 0, a smatram da ima djece kojoj treba pomoći?“

\*\*Načelnik, Josip Dekalić:“ Škole su to riješile već, Županija je povukla sredstva za školsku kuhinju. Za Malu školu smo izdvojili znatna sredstva. No, ako će pomoć biti potrebna, pomoći ćemo.“

\*Vijećnik,Mirko Bedeković:“Stavka 323-usluge kamiona. Platili smo 97.000,00 kuna, a u izvješću poduzeća „Šandroprom“ d.o.o. stoji 58.000,00 kn. Razlika je 40.000,00 kn.“

\*\*Dajana Perhot:“ Nisu plaćeni svi računi, otuda razlika“:

\*Vijećnik, Mirko Bedeković: „ Treba ispraviti, u nazivu stoji „Klub“ a zapravo je „Udruga Jozo Petak“. Što se tiče Udruge umirovljenika, moram Vam objasniti da novac koji ste dobili od Županije , je novac od svih nas, a ne da Vam je dao gospodin Bajs kako ste se Vi, gospodine Pleško, kao Predsjednik Udruge umirovljenika rekli u govoru na skupu Udruge umirovljenika. Koliko je znam , Župan je na vlasti uz HDZ-ovu podršku. „

\*Vijećnik, Miroslav Sokolić:“ Kažete da ste zadovoljni, a prihodi su samo 18%. To je katastrofa i neozbiljno. Prebacio bih se na rashode. Koliko je s našeg računa otišlo za povrat poreza. Čudno mi je kako se to ne može znati?

\*\*Dajana Perhot:“ Na možemo znati i planirati. Čak ni porezna uprava ne može znati, povrat poreza se još uvijek isplaćuje. Mi dobijemo čiste prihode , a za rashode se može samo okvirno znati.“

\*Vijećnik, Miroslav Sokolić:“ Stručno osposobljavanje, šta je to? Koga smo stručno osposobljavali?“

\*Dajana Perhot je objasnila da se radi o dvije djelatnice koje su bile na stručnom, Jelena Bedeković i Maja Šimunović, te da su to plaće za mjesec siječnja do mjeseca svibnja.

\*\*Načelnik: „Porezna nam da povrat poreza za prvih 6 mjeseci. Mi to dobivamo kao jednu razliku. Zato nam i ide na prihodovnu stranu. Pa tako stoji više prihoda nego rashoda. Onaj dio što dobivamo od plaće Porezna sama uzima. Inače, za sada je to dobro riješeno, te se nadamo da će i slijedećih godina biti isto tako. Što se tiče ostalog dijela poslovanja i samog Proračuna, znate da ako nešto želimo, to moramo staviti u Proračun. Tek tada moramo tražiti novac za projekt. Možda nam se do kraja godine nešto i odobri. „

U trenutku glasanja bilo je prisutno 11 vijećnika, te je Ostvarenje Proračuna Općine Šandrovac za razdoblje 01.01-30.06.2016. prihvaćena od strane Općinskog vijeća sa 7 glasova ZA i 4 glasa SUZDRŽAN.

**(KLASA: 400-06/16-01/20, URBROJ: 2123-05-01-16-1)**

**Točka 5.**

Pod ovom točkom Općinsko vijeće raspravljalo je o Odluci o Izmjeni i dopuni Proračuna (II) Općine Šandrovac za 2016.g

**\***Dajana Perhot, po stavkama je obrazložila II. Izmjene i dopune Proračuna.

\*Vijećnik, Mirko Bedeković: „Gospodin Milanović je obećao financiranje Doma za starije i nemoćne osobe. Na izborima nije prošao, što će sada biti?“

\*Načelnik je obrazložio da će se za sufinanciranje zamoliti netko drugi, tko će moći pomoći.

\*Vijećnik, Miroslav Sokolić:“ Odakle Vam to da ćemo još do kraja godine prihodovati poreza u iznosu od 600.000,00 kn.? „

\*Dajana Perhot je objasnila da je u Izmjenama stanje sa 30.09, te da se do kraja godine očekuje još prihoda, te je vijećnicima skrenula pozornost na stanje žiro računa i blagajnu.

\*Vijećnik, Miroslav Sokolić:“ Do sada ste govorili da ako bismo nešto ostvarili mora biti u Proračunu. A kako ste sada u II. Izmjenama stavili isplatu regresa i jubilarne nagrade.

\*Načelnik, Josip Dekalić je objasnio da to zbog toga što su tek ove godine ponovo dozvolili isplatu regresa.

 Predsjedavajući je II. Izmjene i dopune Proračuna dao na glasanje.

U trenutku glasanja bilo je prisutno 10 vijećnika (izišao je vijećnik Mirko Bedeković) , te je Odluka o Izmjeni i dopuni Proračuna (II) Općine Šandrovac za 2016.g. usvojena sa 10 glasova ZA.

**(KLASA: 400-06/16-01/21 , URBROJ; 2123-05-01-16-1)**

**Točka 6.**

Pod ovom točkom općinsko vijeće raspravljalo je o Odluci o isplati kapitalne pomoći „Šandroprom“ d.o.o.

 Predsjedavajući je dao riječ Općinskom načelniku.

\*\*Načelnik, Josip Dekalić:“ Sredstvima koje smo prihodovali u Proračun planirali smo urediti domove. No, budući da nismo prošli na natječajima, predlažem da Općina isplate kapitalna sredstva poduzeću „Šandroprom“ d.o.o. u iznosu od 528.750,00 kn za stroj za košnju bankina. Novi stroj stoji više od 700.000,00 kn. Ima polovnih kojima bi cijena trebala biti znatno manja. Kupnja bi se trebala izvršiti preko poduzeća „Šandroprom“ d.o.o. jer će se on njime najviše koristiti, a moći će se vratiti i PDV. Ima i kosa od 5 cm kojom se može rezati raslinje. Oko svojih oranica više nitko ne kosi. Ceste koje su u našem nadležnosti, također treba održavati.

\*Vijećnik Darko Halauš:“ 5cm glave malčera za košnju raslinja je malo. Trebalo je uzeti veće. Kad smo već kod kupnje , trebali smo kupiti novi . Volio bih i ja na takav način raditi, da mi se kupe strojevi , a ja samo da radim. Zašto stroj Općina kupuje „Šandropromu?“

\*Načelnik je opet pojasnio da je „Šandroprom“ d.o.o. naša firma.

\*Vijećnik, Mirko Bedeković:“ Jedini član uprave ste Vi, gospodine načelniče. Protiv toga smo, a ne protiv poduzeća. A što se tiče kupnje stroja, trebali bi objaviti javni natječaj.

\*Načelnik je objasnio da će javni natječaj svakako biti.

\*\*Vijećnik, Mirko Bedeković:“ Tko kaže da stroj već nije kupljen. Načelnik u svom prethodnom govoru ništa nije spomenuo o tome.

\*Načelnik, Josip Dekalić: „ Prvo, ne može se kupiti nešto ako nema novaca. Znači, trebaju se osigurati sredstva. Novi stroj kod „Raska“ stoji preko 700.000,00 kn. Zadovoljavo bi nas traktor na koji bi mogli staviti malčer. Nama je važno da se sipovi mogu očistiti. Trebali bismo donijeti ovu Odluku kako bi se mogle poduzeti daljnje radnje.

\*\*Vijećnik, Mirko Bedeković.“ U jednom se ne slažem s Vama, kažete da su poduzeće „Šandroprom“ d.o.o i Dom za starije i nemoćne osobe naši, odnosno, općinski. Kad budete zapošljavali ljude i iz HDZ-a, a ne samo iz HSS-a, onda ćemo vjerovati u to.

\*Sanela Paukovac: „ U poduzeću „Šandroprom“ d.o.o. ima iz svih stranaka. A isto tako i u „Domu za starije i nemoćne“.

\*\*Načelnik je rekao kako se bira radnik , a ne stranka , te da se ima briga na radnika.

\*\*Vijećnik, Mirko Bedeković:“ Ako je tako, zašto onda nije nitko od nas nije u Povjerenstvu za odabir radnika? Stavite u Povjerenstvo ljude iz svih stranaka. „

\*Načelnik je rekao da će se prijedlog razmotriti.

\*\*Vijećnik, Miroslav Sokolić.“ Predložio bih da se Odluka odgodi. Obustavi. Kad se nađe stroj i kad se raspiše natječaj, onda možemo donijeti odluku. Bojim se da bi mogli kupiti neispravan stroj. Tko će tražiti taj traktor? Tko će Odlučiti da li je taj traktor ispravan?“

\*Načelnik je objasnio da će se sredstva dodijeliti poduzeću „Šandroprom“ d.o.o. tek kad prođe natječaj.

\*Pročelnica, Ivana Fočić,,dala je prijedlog da se Odluka nadopuni, te da stoji:“ sredstva će se dodijeliti poduzeću „Šandroprom“ tek nakon provedene javne nabave“.

\*Vijećnik, Miroslav Sokolić: “ Tko će odgovarati ako taj stroj ne bude ispravan?“

\*Načelnik je odgovorio da će odgovarati poduzeće „Šandroprom“ d.o.o. i načelnik“

\*\*Vijećnik, Miroslav Sokolić:“ Pa napišite onda tako neka stoji u Odluci.“

\*Vijećnik, Darko Halauš.“ Za to sam da se kupi novi stroj. Problem je u tome ako se odmah potrga , pa se mora platiti popravak od nekoliko desetaka tisuća kuna.“

\*Načelnik je pojasnio da je ipak kupnja novog stroja mogla biti previše za Proračun.

Predsjedavajući je prekinuo raspravu, te je Odluku o isplati kapitalne pomoći „Šandroprom“ d.o.o. sa nadopunom koju je predložila pročelnica JUO, Ivana Fočić , dao na glasanje i usvajanje.

U trenutku glasanja bilo je prisutno 11 vijećnika , te je Odluka o isplati kapitalne pomoći „Šandropromu“ d.o.o. usvojena sa 7 glasova ZA i 4 glasa SUZDRŽAN .

(**KLASA: 024-03/16-01 , URBROJ: 2123-05-01-16-1)**

**Točka 7.**

-Izvješće Općinskog načelnika o radu za razdoblje od 01.01-30.06.2016.

U trenutku glasanja bilo je prisutno 11 vijećnika, te je Odluka kojom se daje suglasnost na Izvješće općinskog načelnika o radu za razdoblje od 01.01.-30.06.2016.g.jednoglasno usvojena.

**(KLASA; 400-06/16-01 , URBROJ: 2123-05-01-16-1)**

**Točka 8.**

Pod ovom točkom Općinsko vijeće raspravljalo je o donošenju Pravilnika o financiranju programa, projekata i javnih potreba sredstvima proračuna Općine Šandrovac.

Pročelnica JUO, Ivana Fočić, dipl.iur. pojasnila je obrazložila prijedlog Pravilnika.

\*\*Vijećnik Mirko Bedeković:“ Članak 4 Pravilnika:“ *Općinski načelnik će u postupku donošenja Proračuna Općine Šandrovac, a prije raspisivanja natječaja za dodjelu financijskih sredstava udrugama, utvrditi prioritete financiranja koji moraju biti usmjereni postizanju ciljeva definiranih strateškim i razvojnim dokumentima Općine Šandrovac te će, u okviru svojih mogućnosti, u proračunu Općine Šandrovac osigurati financijska sredstva za njihovo financiranje, a sve u skladu s odredbama Zakona, Uredbe i ovog Pravilnika.*“ Da ali to znači da će Načelnik sam donositi odluku koliko će kojoj Udruzi pripasti sredstava? „

\*Pročelnica, Ivana Fočić:“ Načelnik je izvršno tijelo, a Općinsko vijeće će i dalje odlučivati i usvajati Proračun Općine Šandrovac. Dakle, o iznosu će odlučivati Vijeće. Pravilnik je propisala Vlada“

U trenutku glasanja bilo je prisutno 11 vijećnika , te je Pravilnik o financiranju programa, projekata i javnih potreba sredstvima Proračuna Općine Šandrovac usvojen sa 10 glasova ZA i 1 glasom suzdržan.

**(KLASA: 501-01/16-01/1 , URBROJ: 2123-05-01-16-1)**

**Točka 9.**

-Informacija o najmu kuće u vlasništvu Općine Šandrovac u Ravnešu , Raneš 74.

Načelnik je upoznao prisutne sa situacijom obitelji Periša koji se trenutno nalaze u gore navedenoj kući (kuća od Milić M.), te da ta obitelj namjerava kupiti tu kuću u skoroj budućnosti.

Vijećnik Bedeković je upozorio Predsjednika vijeća na gramatičke pogreške u ugovoru o najmu koji je bio u prilogu (majki-majci).

Informacija je jednoglasno prihvaćena od strane Općinskog vijeća.

**Točka 10.**

-Odluka o prodajnoj cijeni kuće i imanja na adresi Jasenik 12

Općinsko vijeće Općine Šandrovac donosi Odluku o prodaji kuće i imanja na adresi Jasenik 12 u Jaseniku (ošasna ostavina iza pok. Balov Marijana) upisana u zk.ul.br. 625, k.o. Šandrovac, za početnu prodajnu cijenu od 23.000,00 kuna.

Ovlašćuje se Jedinstveni upravni odjel da raspiše i provede natječaj za prodaju nekretnina iz članka 1. Ove odluke u skladu sa pravnim propisima i aktima Općine Šandrovac.

U trenutku glasanja bilo je prisutno 11 vijećnika, te je Odluka o prodaji i prodajnoj cijeni kuće i imanja na adresi Jasenik 12 ,jednoglasno usvojena od strane Općinskog vijeća.

**(KLASA: 943-01/16-01/8 URBROJ: 2123-05-01-16-1)**

**Točka 11.**

-Usvajanje polugodišnjeg izvještaja o izvršenju Financijskog plana Doma za starije i nemoćne osobe Šandrovac za razdoblje 01.01.2016. do 30.06.2016. godine.

U trenutku glasanja bilo je prisutno 11 vijećnika, te je Polugodišnji izvještaj o izvršenju financijskog plana Doma za starije i nemoćne osobe „Šandrovac“ za razdoblje od 01.01.2016. -30.06.2016. usvojen sa 10 glasova ZA i 1 glasom SUZDRŽAN.

**(KLASA:5001-01/16-01/2 URBROJ:2123-05-01-16-1)**

**Točka 12.**

-Odluka o imenovanju članova Upravnog vijeća Doma za starije i nemoćne osobe Šandrovac iz reda predstavnika osnivača.

U trenutku glasanja bilo je prisutno 10 vijećnika , te je Odluka o imenovanju članova Upravnog vijeća Doma za starije i nemoćne osobe Šandrovac iz reda predstavnika osnivača usvojena sa 7 glasova ZA i 3 glasa SUZDRŽAN.

**(KLASA: 501-01/16-01 URBROJ: 2123-05-01-16-1)**

**Točka 13.**

-Informacija o polugodišnjem izvršenju Plana prihoda i rashoda „Šandroprom“ d.o.o. Šandrovac za razdoblje od 01.01.2016.- 30.06.2016.godine

**Točka 14.**

-Informacija o prihodima i rashodima bistroa Gradina i bazena Šandrovac za sezonu 2016. godine.

**Zapisničar**

**Sandra Sedlanić**

 **Općinsko vijeće Općine Šandrovac**

 **Predsjednik općinskog vijeća**

 **Ivan Pleško**